Den unge, talentfulde bokser, Diana Nadim fra Lindholm Bokseklub, fortsætter sin sejrsstime. Søndag vandt hun det nordiske mesterskab i boksning. <b>Se mere i Sporten på TV2/NORD klokken 19.30</b>

Hun er blevet kaldt et af de største danske talenter inden for kvindeboksning og et stjerneskud på den nordjyske boksehimmel. Superlativerne er der masser af og i dag levede Diana Nadim til fulde op til sin status som boksetalent, da hun vandt det nordiske mesterskab i Lund, Sverige. Sejren på 5-0 kom i hus over svenskeren Love Holgersen klokken godt 13.00 søndag, hvor Diana Nadim var fuldstændig overlegen i junior-rækken i 54-kilos bantamvægt. - Hun var bange for Diana i dag, så sejren kom rimeligt let i hus, siger Finn Sørensen, træner for Diana Nadim. Til dagligt bokser Diana Nadim i Lindholm Bokseklub - og ifølge træneren går hun en stor tid i møde. - Det her er kun begyndelse. Hun er både blevet jysk og dansk mester og nu nordisk mester, så der venter hende meget Diana Nadim blev samtidig kåret som stævnets bedste kvindelige bokser i junior-rækken.